**Suplement i Certifikatës për kualifikimin profesional,**

**AGROTURIZËM, Niveli III në KSHK, referuar nivelit III të KEK**

**Individi është i aftë:**

* Të komunikojë në mënyrë profesionale me klientët dhe kolegët, gjatë aktivitetit agroturistik.
* Të punojë në grup gjatë aktivitetit agroturistik.
* Të hartojë pasqyrat e të ardhurave dhe shpenzimeve të aktivitetit agroturistik.
* Të zbatojë elementët e marketingut gjatë aktivitetit agroturistik.
* Të zbatojë funksionet kryesore të menaxhimit gjatë aktivitetit agroturistik.
* Të kryejë llogaritje të thjeshta ekonomike të aktivitetit sipërmarrës.
* Të përdorë teknologjinë e informimit dhe komunikimit gjatë aktivitetit agroturistike.
* Të zbatojë legjislacionin fiskal, të punës dhe të aktiviteteve në agroturizëm.
* Të organizojë dhe mirëmbajë vendin, mjetet, pajisjet dhe materialet e punës.
* Të interpretojë dokumentacionin teknik të profesionit.
* Të zbatojë rregullat e higjienës personale, të mjeteve, pajisjeve dhe vendit të punës.
* Të zbatojë parimet e ruajtjes dhe konservimit të pijeve dhe ushqimeve sipas llojit.
* Të përgatisë asortimente në kuzhinë sipas grupeve ushqimore në menu.
* Të përgatisë dhe shërbejë ushqimet dhe pijet në restorant dhe bar.
* Të kryejë rezervime dhe regjistrime të klientëve.
* Të promovojë produktet dhe shërbimet turistike.
* Të analizojë rolin e burimeve natyrore, shtrirjes gjeografike, larmisë klimatike gjatë aktivitetit agroturistik.
* Të ruajë trashëgiminë natyrore, kulturore dhe historike të vendit ku zhvillohet aktiviteti agroturistik, duke zbatuar parimet e zhvillimit të qëndrueshëm.
* Të këshillojë dhe informojë klientin për qytetin dhe rajonin, si dhe për veprimtaritë kulturore dhe itineraret turistike.
* Të shoqërojë klientin në veprimtari turistike dhe itinerare agroturistike.
* Të pastrojë dhe rregullojë dhomën, tualetin dhe mjedise të tjera të strukturës akomodueses;
* Të kryejë procedurat e punës në lavanteri.
* Të kultivojë, mbledhë dhe përpunojë produktet bujqësore për qëllime agroturistike.
* Të mirëmbajë bimësinë dhe drurët e natyrës spontane nga dëmtuesit natyrorë dhe njerëzorë.
* Të mbarështojë kafshët dhe shpendët sipas traditave të zonës, për qëllime agroturistike.
* Të përpunojë produktet blegtorale dhe bujqësore sipas traditave të zonës, për qëllime agroturistike.
* Të respektojë standardet e profesionit.
* Të zbatojë rregullat e sigurisë në punë, të mbrojtjes së shëndetit dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Agroturizëm”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për të shërbyer në ferma agroturistike apo për t’u vetëpunësuar si sipërmarrës në agroturizëm.

Me përfundimin e kualifikimit profesional “Agroturizëm”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).